টাকা ফেললেই মিলবে পিস্তল। নাইন এম এম বা সেভেন এম এম? ভোটের মুখে  মালদা জুড়ে বেআইনি অস্ত্রের রমরমা কারবার।  মালতীপুর, রতুয়া, বৈষ্ণবনগর, কালিয়াচক জুড়ে চলছে অত্যাধুনিক অস্ত্র কেনাবেচা। এরকমই একটা ডেরায় হাজির চব্বিশ ঘণ্টা।
 ওয়েব ডেস্ক: টাকা ফেললেই মিলবে পিস্তল। নাইন এম এম বা সেভেন এম এম? ভোটের মুখে  মালদা জুড়ে বেআইনি অস্ত্রের রমরমা কারবার।  মালতীপুর, রতুয়া, বৈষ্ণবনগর, কালিয়াচক জুড়ে চলছে অত্যাধুনিক অস্ত্র কেনাবেচা। এরকমই একটা ডেরায় হাজির চব্বিশ ঘণ্টা। কী না নেই! ওয়ান শটার থেকে শুরু করে সেভেন এম এম, নাইন এম এম পিস্তল। সবই মিলবে এই ডেরা থেকেই। অত্যাধুনিক অস্ত্র তো আছেই, পাওয়া যাচ্ছে গুলি, বোমাও। সাধ্যের মধ্যেই হাতে চলে আসবে সব ধরনের হাতিয়ার।
 ক্রেতা কারা?
ভোট করানোর জন্য রাজনৈতিক দলগুলির কাছে অস্ত্রের চাহিদা তুঙ্গে। কোথা থেকে আসছে এই অস্ত্র? কারা এর নেপথ্যে?
বাংলাদেশের সীমান্তবর্তী জেলা ও একই সঙ্গে ভিন রাজ্যের সঙ্গে সীমানা থাকায় অস্ত্রের বেআইনি কারবারীদের কাছে আদর্শ মালদহ। কিন্তু প্রশ্ন উঠছে, পুলিসের ভূমিকা নিয়ে। বেআইনি অস্ত্র ব্যবসা নিয়ে তারা কি কিছুই জানে না? কেন ব্যবস্থা নিচ্ছে না পুলিস?